# Άγιος Νικόλαος Νέας Υόρκης

### Από τη Βικιπαίδεια, την ελεύθερη εγκυκλοπαίδεια

Η ελληνορθόδοξη εκκλησία του Αγίου Νικολάου βρισκόταν στην οδό Liberty απέναντι από τον Νότιο Πύργο του Κέντρου Παγκοσμίου Εμπορίου. Καταστράφηκε εντελώς στις επιθέσεις της 11ης Σεπτεμβρίου του 2001 όταν ο Νότιος Πύργος κατέρρευσε. Ήταν το μόνο κτήριο που καταστράφηκε από την επίθεση και δεν ανήκε στο Κέντρου Παγκοσμίου Εμπορίου.

## [Επεξεργασία] Ιστορία

Το κτήριο που στέγασε την εκκλησία, κτίστηκε περίπου το 1832. Το 1916, Ελληνοαμερικάνοι μετανάστες συνέστησαν το ποίμνιο του Αγίου Νικολάου και το 1922 ξεκίνησαν να τελούνται λειτουργίες στην τοποθεσία της οδού Liberty. Το κτήριο του ναού είχε πλάτος 22 ποδών (6,71 μέτρα), μήκος 56 ποδών (17,07 μέτρα) και ύψος 35 ποδών (10,67 μέτρα) ενώ φαινόταν μικροσκοπικό μπροστά στους 110 ορόφους των Δίδυμων Πύργων, που ολοκληρώθηκαν το 1972 και το 1973. Παρά το μικρό του μέγεθος και την ασυνήθιστη τοποθεσία του, η εκκλησία είχε προ των επιθέσεων ένα αφοσιωμένο ποίμνιο περίπου 70 οικογενειών, καθοδηγούμενο από τον πατέρα Ιωάννη Ρώμα. Τις Τετάρτες ο ναός ήταν ανοικτός στο κοινό και πολλοί άνθρωποι, συμπεριλαμβανομένων και εργαζομένων από τα γραφεία των Πύργων και μη-ελληνορθοδόξων, θα ερχόντουσαν στον ήσυχο χώρο λατρείας για συγκέντρωση και προσευχή.

Ανάμεσα στα πολυτιμότερα αντικείμενα που είχε ο ναός υπό την κατοχή του ήταν κάποια μέρη από τα λείψανα του Αγίου Νικολάου, της Αγίας Αικατερίνης και του Αγίου Σάββα, τα οποία είχαν δωριθεί στην εκκλησία από τον Νικόλαο τον Β', τον τελευταίο τσάρο της Ρωσίας. Αυτά τα λείψανα έβγαιναν από τις οστεοθήκες τους την ήμερα του εορτασμού του αντίστοιχου αγίου ή αγίας για προσκύνηση. Μετά τις επιθέσεις τα λείψανα χάθηκαν και δεν ξαναβρέθηκαν.

## [Επεξεργασία] 11η Σεπτεμβρίου

Ο ναός θάφτηκε εντελώς από την κατάρρευση του Νότιου Πύργου. Κανένας δεν ήταν εντός του ναού τη στιγμή της καταστροφής. Ελάχιστα από τα περιεχόμενα του διασώθηκαν. Τελικά ανάμεσα σε ό,τι βρέθηκε ήταν οι κατεστραμμένες εικόνες του Αγίου Διονυσίου Ζακύνθου και της Ζωοδόχου Πηγής καθώς και μερικά άλλα λατρευτικά αντικείμενα.

Τα μέλη του ποιμνίου και ο πατήρ Ιωάννης Ρώμας έχουν προσωρινά μετακομίσει στον καθεδρικό ναό των Αγίων Κωνσταντίνου και Ελένης στο Μπρούκλυν.

## [Επεξεργασία] Μελλοντικά Σχέδια

Τα σχέδια για το ξαναχτίσιμο του συγκροτήματος του Κέντρου Παγκοσμίου Εμπορίου περιλαμβάνουν και την ανέγερση ενός νέου ναού του Αγίου Νικολάου, αρκετά κοντά στην αρχική τοποθεσία και η εκκλησία θα ξαναστεγάσει το ποίμνιό της. Επίσης ένα μουσείο θα ανεγερθεί για το αναμενόμενο μεγάλο πλήθος των επισκεπτών που θα έρχονται στην τοποθεσία.

## [Επεξεργασία] Εξωτερικοί Σύνδεσμοι (στα αγγλικά)

- Ιστότοπος του ναού του Αγίου Νικολάου (στην βάση του παραθύρου υπάρχουν σύνδεσμοι για τα περισσότερα από τα περιεχόμενα του ιστοτόπου)
- παρουσίαση της εκκλησίας από το PBS
- άρθρο του Wired New York /forum για την εκκλησία (περιλαμβάνει εικόνες)

Συντεταγμένες: 40°42′37″N, 74°00′50″W
Ανακτήθηκε από "http://el.wikipedia.org../../../%CE%AC/%CE%B3/%CE%B9/%CE%86%CE%B3%CE%B9%CE%BF%CF%82_%CE%9D%CE%B9%CE%BA%CF%8C%CE%BB%CE%B1%CE%BF%CF%82_%CE%9D%CE%AD%CE%B1%CF%82_%CE%A5%CF%8C%CF%81%CE%BA%CE%B7%CF%82_05ac.html"

Κατηγορία: Χριστιανικοί ναοί

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English